કાગળ પર ભલે અમદાવાદ જિલ્લો અને શહેર ખુલ્લામાં શૌચ મુક્ત જાહેર કરાયા હોય, પરંતુ અમદાવાદના અનેક વિસ્તારોમાં આજે પણ લોકો ખુલ્લામાં શૌચ કરવા જાય છે, અને શહેરમાં જાહેર મૂતરડીનો સદંતર અભાવ છે. અનેક વિસ્તારોમાં લોકોને મૂતરડીના અભાવે જાહેરમાં પેશાબ કરવાની ફરજ પડે છે, અને જે જાહેર મૂતરડીઓ છે તે પણ ગંદકીથી ખદબદે છે. આ ઘટના જે વિસ્તારની છે તે અમદાવાદનો સૌથી પોશ નવરંગપુરા એરિયા છે, હવે અહીં જ જો આવી હાલત હોય તો શહેરના બીજા વિસ્તારોની શું સ્થિતિ હશે?